Katona József Bánk bánjának betiltásai

1815-ben írta Katona József művét az Erdélyi Múzeum pályázatára, de még vissza sem jeleztek neki róla a versenyhirdetést követően. 1819-ben átdolgozta Bárány Boldizsár barátjával, és 1820-ban jelent meg nyomtatásban. Életében nem adhatták elő. Az akkori cenzor feddően nyilatkozott: ,,Bánk nagysága elhomályosítja a királyi házét.” Ezzel burkoltan fejezte ki, hogy zendülésre buzdítónak tartották, s féltek hatásától.

Az ősbemutató Kassán volt 1833-ban, Udvarhelyi Miklósnak köszönhetően. 1839-ben mutatták be a Nemzeti Színházban. Ekkor írta méltatlankodó kritikáját róla Széchenyi. 1845-től újra játszották a Nemzetiben évente többször is. 1848. március 15-én díszműsorként szerepelt a forradalom napján, bár előadását megzavarták az ünneplők. Ismét betiltották a szabadságharc bukása után az abszolutista monarchia idején a Habsburgok.

1858. március 10-én újrakezdődött diadalútja immár megszakítás nélkül. 1861-ben pedig opera feldolgozását is elkészíti Erkel Ferenc, Egressy Béni szövegkönyvével. Mindent összevetve a fenti három alkalommal tiltották be hossza-rövidebb időre.

CENZORI JELENTÉS

Ha a magyar költészet egynéhány legnagyobb és legkimagaslóbb lángelméjét meg akarjuk nevezni, Katona József neve nem hiányozhat a sorból. Érdes, sziklás külső alatt akár egyénisége, úgy remekműve is bonyolult, finom lélektant rejteget. Ez nem csupán érdem, de veszélyes következményekkel járhat. Indoklásom a következőkben fejtem ki.

Ezt a művet többször betiltották. Vajon miért? Hivatalosan azért, mert „Bánk nagysága elhomályosítja a királyi házét.” Ez volt az igazi ok? Valójában az uralkodógyilkosság propagandájaként értelmezve a Habsburgok féltek tőle.

A mi javaslatunk is az, hogy ezt a művet be kell tiltani! A fentebb említett probléma ma úgyszint megállja a helyét. Nem akarjuk, hogy a magyar nép ötletet merítsen. Tiltsák be a darabot, mert a benne szereplő jeleneteket rendszerellenes mozgalmak politikai támogatására is felhasználhatják. Petur bán példája is buzdíthatja a népet a lázadásra, függetlenségük kivívásáért indított mozgalomra.

A másik indok betiltására a titkos cselszövés, összeesküvés lehetősége, a hitadás, biztatás a nép függetlenségének, szabadságának eléréséért. Ezt nem kockáztathatjuk meg újra nemzetünknél. A békés szocializmusba nem férkőzhet be rendbontás, elégedetlenség.

Ez a darab arra is alkalmas, hogy táplálja a magyar nemzet haragját és gyűlöletét, ellenzéki törekvését. Ezek nem jelentéktelen okok a darab betiltása ügyében. Ugyan kinek van szüksége forradalomra, politikai mozgalmakra, zűrzavarra és vérözönre?